Lidt over middag påskelørdag blev Thisted Brandvæsen kaldt til Stenbjerg. Et større lyng og klitareal stod i flammer. Branden var opstået tæt på de yderste sommerhuse på Sømærkevej og bredte sig hurtigt. En række slukningskøretøjer blev sent til området, men vinden var  kraftig og gjorde slukningsarbejdet meget svært. Heldigvis var vinden i øst, så flammerne bredte sig ud mod havet, hvor der ikke er sommerhuse. Det er formentlig gnister fra en rygeovn der satte gang i ilden, Ilden er nu under kontrol, men brandfolk er fortsat på stedet for at efterslukke. I alt er 50 hektar udbrændt.

Opsummering:
En større klit-brand har raseret i Stenbjerg Plantage i Thy her i eftermiddag. Ilden er nu under kontrol. I alt er 50 hektar udbrændt.